钦定古今图书集成/明伦汇编/氏族典/第423卷 > 《廖用贤尚友录》 > 阮长之
## 钦定古今图书集成/明伦汇编/氏族典/第423卷 > 《廖用贤尚友录》 > 阮长之

按《宋书阮长之传》：“长之字茂景，陈留尉氏人也。祖思
旷，金紫光禄大夫。父普，骠骑谘议参军。长之初为诸
府参军，除员外散骑侍郎。母老，求补襄垣令，督邮无
礼，鞭之，去职。寻补平越长史，入为尚书殿中郎，出为
武昌太守。元嘉九年，迁临川内史，以南土卑湿，母年
老，非所宜辞，不就。十一年，复除临海太守。至郡少时”
而母亡，葬毕，不胜忧卒。子师门，原乡令。